
Buyuk mutasavvuf olim Najmiddin Kubro bashorati hamda vatan yo'lidagi jasorati to'g'risida...

XII-asrning 1127-1172-yillari Xorazmshoxlar sulolasidan bo'lgan Alouddin Otsiz, Abulfath El Arslon, Alouddi Muzaffar Tekesh singari iqtidorli hukmdorlari  tufayli Xorazm davlati o'sha davr un murakkab bir siyosiy vaziyatda nafaqat mustaqilliknigina qo'lga kiritib qolmay, o'z davrining yirik ham qudratli saltanatlaridan biriga aylanadi.  O'sha davrda poytaxt shahar - Gurganjda(Ko'hna Urganch) ko'plab ilm-fan ulamolari, olimlar, mutasavvufning taniqli namoyondalarining katta bir guruhi to'plangan edi. Ana shunday insonlardan biri musulmon olamidagi eng zabardast mutasavvuf donishmand, buyuk vatandoshimiz shayx Najmiddin Kubro edi. Najmiddin Kubro hijriy 540(milodiy 1145) yilda Xorazmning Xivaq(Xiva) shahrida dunyoga keladi.

 Abul-Jannob va Tomatul Kubro laqablariga sazovor boʻlgan tasavvufning Kubraviya silsilasining asoschisi Najmiddin Kubroning toʻliq ismi Ahmad ibn Umar ibn Muhammad Xivaqiy al-Xorazmiydir. Hijriy oltinchi va yettinchi asrlarda yashagan Najmiddin Roziy, Majiddin Bagʻdodiy, Saʼdiddin Hamaviy, Sayfiddin Bahorziy va Bahovuddin Valad kabi siymolar u kishining murid va shogirdlari boʻlgan. Shuningdek, u kishini Tomatul Kubro, yaʼni buyuk balo va qazolarning oldini oluvchi, xaloskor deb ham atashgan. Abul-Jannob deb atalishlariga sabab esa, u kishining dunyoviy ikir-chikirlardan uzoq turganliklaridir.  

Buyuk shayxning bashoratgo'yligiga tarixiy bir misol.  

Xalqimizning milliy qahramoni Jaloliddin Manguberdi tug'ilganida, uning bobosi, o'sha davrlarda qudratli saltanat hisoblangan Xorazm davlatining sultoni Tekesh bir kuni yosh go'dakni ko'targanicha, shayx Najmiddin Kubroning oldiga  boradi va deydi: '' Ey, muhtaram zot, men Allohdan bir farzand so'ragandim mana berdi. Siz nazarkarda insonsiz, ushbu go'dakka shunday ism qo'ying-ki, natijada u ismiga xos bir inson bo'lib yetishsin''. Shayx go'dakning ko'zlariga biroz tikilarkan, tantanavor ohangda shunday deydi: '' Ushbu go'dak kelajakda shunday ishlar qiladiki, natijada uning nomi tarixda abadul-abad qoladi. Elim, yurtim deb yonib kuygan har bir kishi, hatto dushmanlari ham "Qaniydi shunday o'g'lim bo'lsa" deb havas qilishadi. Bu o'g'lonning oti Jaloliddin Manguberdi bo'ladi. Nomi tarixda mangu qoladi...'' Go'dakning yuzlariga tikilib turgan chol biroz seskanganday bo'ldi. Buni sinchkovlik bilan kuzatib turgan Tekesh "Taqsir biroz cho'chiganday bo'ldingiz, buning boisi ne ? " deb so'raydi. Shayx esa "hammasi  yaxshi bo'ladi, yaxshi bo'ladi" degancha sultonni saroyga kuzatib qo'yadi... Aslida esa Najmiddin Kubro yosh go'dakning peshonasidan taqdir yozuvlarini o'qiy olgan edi... Jaloliddinning kelajakda mard, jasur bir o'g'lon  bo'lib yetishishini, elim yurtim deb yonib-kuyishini va oxir oqibat dunyoni qonga belagan ulkan bir ofat bilan yuzma-yuz kelishini hamda uning fojiali o'limini oldindan sezgan edi. Buyuk shayxning seskanib ketishining boisi ham shundan edi. Chunki Jaloliddinni o'zi tarbiyalab, mehr berib voyaga yetkazishini ham oldindan bilgan edi. 

Mashriq-u mag'ribga dong'i ketgan shayxning nomi Chingizxonga ham yaxshi tanish edi. Gurganj istilo qilinmasdan avval u shayxga iltimos bilan elchi yo'llaydi va deydi: "Men Xorazmni qatliom qilmoqchiman, shuning uchun sizdek ulug' zotning bu yerda qolishi nojoizdir, oila a'zolaringiz va yaqin odamlaringizni olib Xorazmdan chiqib keting yoki biz tomonga o'ting."  Ammo Shayx unga javoban "Men yetmish yil umrim davomida xorazmliklar bilan turmushning achchiq-chuchugini birga tortganman. Endi ular boshiga balo-qazolar yogʻilayotgan paytda qochsam mardlikdan bo'lmas. Men bu yerda shahid bo'laman, menga Xorazmni tark etishga ruxsat yo'q” deydi. 

Qattol mog'ul askarlari Gurganjga bostirib kirganida shayx barcha muridlarini to'plab vatan himoyasiga otlanadi. 75 yashar mo'ysafid qo'liga shamshir olib, qo'yniga tosh to'ldirib yov qarshisiga chiqadi. Ularga tosh yog'dirib holdan toydiradi bir necha o'nlab mo'g'ulni nayza bilan yer tishlatadi. Uning ustiga kamon o'qlarini yog'dirib holdan toydirishadi. O'qlardan biri shayxning ko'kragiga sanchiladi. Shayx jon taslim qilayotgan bir paytda, ilohiy in'om bilan dushman qo'lidan bayrog'ini mahkam tutamlab tortib oladi. Shu darajada mahkam ushladiki, oxir-oqibat o'nta mo'g'ul jonsiz yotgan shayxning qo'llaridan bayroqni tortib olisholmagach, barmoqlarini kesishga majbur bo'ladilar. Natijada donishmand insonning bu qahramonligi avlodlardan avlodlarga o'tib xalq tilida afsonaga aylandi...

KUBRO, Ahmad ibn Umar ibn Muhammad Xivaqiy al-Xorazmiy (laqablari: "Najmiddin" 

("Dinning yulduzi"), "Kubro" ("Ulug‘"), "Abduljannob" ("Dunyodan chetlanuvchi, parhez 

etuvchi"), "Valiytarosh" ("Valiylarni tarbiyalovchi"); 1145-1221) — shayx, so’fiylikning 

mashhur vakillaridan biri, kubroviylik tariqatining asoschisi. Xiva (Xorazm)da tug‘ilgan. 

Yoshligidanoq hadis VA kalomni o‘rganadi, ilm istab Misrga boradi U yerda shayx 

Ro‘zbixon Vazzon al-Misriydan ta’lim oladi va uning qiziga uylanadi, Keyinchalik Tabriz, 

Hamadon, Dizfulga kelib ilohiyotdan saboq oladi. Misrga qaytgach. Ro‘zbixon K. to‘la 

komil inson bo‘lib yetishdi deb hisobladi va unga o‘z vataniga qaytishni maslahat beradi. 

K. Xorazmga kelgach, xonaqox kuradi va o‘z diniy maktabini yaratadi. K.ning shogirdlari 

orasidan tasavvufning tanikli nazariyotchilari, so’fiylik bo‘yicha mumtoz adabiyot vakillari 

yetishib chikdi. K. mg‘ul bosqinchilariga qarshi jangda shahid bo‘lgan, Uning qabri 

xonaqohi bilan birga Ko‘hna Urganchda. Bilishning K.ga xos tasavvufiy yo‘li bo‘yicha 

inson o‘z mohiyati bilan kichik olamdir, u katta olam bo‘lgan koinotdagi barcha 

narsalarni va sifatlarni o‘zida mujassamlashtiradi. Ammo, ilohiy sifatlar yuqori samoviy 

doiralarda birin-ketin o‘ziga xos maqomlarda joylashganidan, haqiqat yo‘lini qidiruvchilar 

bunday kamolotga erishish uchun ma’lum riyozatli yo‘llarni o‘tishlari zarur. K. ana shu 

kamolotga erishish asoslarini ishlab chikdi. K. o‘z qarashlarini arab tilida yozgan bir 

necha risolalarida bayon etgan. Ulardan asosiylari: "Favoix al-jamol va favotih al-jalol", 

"O’n usul", "Risolat al-Xoif al-hoim min lavm al-loim" va b. Bu asarlar arab mamlakatlari 

va Turkiyada chop etilgan. 'U Qur’onga so’fiylar nuqtai nazaridan sharh berishni 

oxirigacha yetkaza olmadi, bu ishni shogirdlari tugalladilar. Tasavvuf ta’limotining rivoji 

va keng tarqalishida katta omil bo‘lgan. K. merosi respublikamizda mustaqillik tufayli 

o‘rganila boshlandi. 1995 y.da O’zbekistonda K. tavalludining 850 yilliga nishonlandi. 

"Najmiddin Kubro" (Toshkent, 1995), "Sharhi risolayi odobul zokirin" (Urganch, 1997) 

kitoblari nashr etildi. 

KUBROVIYLIK — tasavvuf tariqati. 13-a. boshida Xorazmda Najmiddin Kubro asos 

solgan. K. tasavvufning O’rta Osiyodagi maktabi bo‘lib, ma’naviy vorislik zanjirini Ma’ruf 

al-Karxiy (816 y. v. e.) orqali Abu Bakr yoki Ali ibn Abu Tolibga taqaydilar. K.da tariqat 

a’zolarining yagona tashkiliy tizimi bo‘lmagan. Ularni ta’limotning ruhi va maqsadi 

birlashtirgan. Kubroning shogirdi Sayfiddin Boharziy tomonidan Buxoro yaqinidagi 

Soktariy qishlog‘ida tashkil etilgan xonaqoh N. Kubro nomi bilan atalgan. Bu yerda K. 

tariqati 18-a.ning oxirlarigacha keng tarqalgan edi. Uning a’zolari Kubro g‘oyalarini 

Xitoyning g‘arbiy chegaralarigacha yoydi. Keyinchalik K.ning bir qancha mustaqil 

shaxobchalari vujudga keldi. Bular -firdavsiya, nuriya, rukniya, hamadoniya oliya, 

ig‘tishoshiya, zahabiya, nurbaxshiya. K. ta’limotiga ko‘ra, har bir kishi kamolotga 

erishish uchun 10 asosga tayanmog‘i kerak. 1. Tavba - o‘z xohishi bilan Haq taologa 

qaytish; Xudoning amrisiz, kishining o‘z ixtiyori bilan Xudoni sevishi, o‘zining "men"idan 

kechishi. 2. Zuhd fi dunyo - barcha dunyoviy narsalardan tiyilish. 3. Tavakkal - barcha 

ishlarni qilishda Xudoning mehribonligi va qudratiga umid bog‘lash. 4. Qanoat - hayot
kechirishda oz narsa bilan qanoatlanish, mo’tadillik, tuban mayllardan ozod bo‘lish. 5. 

Uzlat - tanholikda bo‘lish, ruhni mustahkamlash, his-tuyg‘ularni jilovlash. Uzlatga ketish 

hissiyotlarning bosilishiga olib keladi. 6. Mulozamat az-zikr (uzluksiz zikr) - Xudoning 

ismini yod qilib turish, butun qalbni U bilan to‘ldirish. Shundagina pastkashlik, hasad, 

ochko‘zlik, ikkiyuzlamachilik kabi razilliklar kishi ko‘ngliga yo‘l topa olmaydi. 7. Tavajjuh 

-butun vujud bilan Xudoga murojaat qilish, Unga cheksiz muhabbat qo‘yish, undan 

boshqa narsa borligani his etmaslik. 8. Sabr - o‘z ixtiyori bilan mashaqqatlar chekib 

bo‘lsa ham, nafs doirasidan o‘zini olib qochish. To‘g‘ri yo‘ldan adashmasdan borish 

uchun kishi o‘z mayllarini so‘ndirishi lozim. Shundagina dil kuduratlardan poklanadi, ruh 

nafs natijasida zanglab qolgan bo‘lsa, jilo topadi. 9. Muroqaba (tafakkurga g‘arq bo‘lish) 

- qalb poklangani va tuban ehtiroslardan xoliligini tuyib, xotirjam bo‘linganini eslab 

xayolga cho‘mish, Xaq taolo rahm-shafqatini kutib turish holati. 10. Rizo - so’fiy endi 

xudo uni sevib qolganligani, Alloh ko‘nganligini sezadi, uning uchun ana shu muhimdir. 

Xudoga bo‘lgan muhabbat so’fiyning shaxsiy his-tuyg‘u sifatini yo‘qotib, yangi 

ko‘rinishda -Allohning istak-xohishi tarzida namoyon bo‘ladi. Rizolik maqomi Haqqa 

yetishganlikni bildiradi. Hozir ham K. ko‘rinishlarini uchratish mumkin. 


NAJMIDDIN KUBRO MAQBARASI -Ko‘hna Urganchdagi me’moriy yodgorlik (14-a. 20-

30-y.lari). So’fiylikdagi kubraviylik oqimining asoschisi, shoir, olim va shayx Najmiddin 

Kubro nomi bilan bog‘liq. Maqbara 3 xona (Najmiddin Kubro sag‘anasi joylashgan katta 

xona, bir necha qabrlari bo‘lgan kichik xona va ziyoratxona)dan iborat. Miyonsaroy va 

xonalar gumbaz tomli, o‘zaro bir-biri bilan bog‘langan. Bosh tarzi chuqur ravoqli, 

peshtoqgumbazli, koshinkori naqsh bilan hoshiyalangan, yozuvlarida qurilgan yili 

saqlangan. Peshtoq yuqorisi muqarnasli sharafa bilan yakunlangan. Peshtoq devorlari va 

sag‘ana oq, ko‘k, havo rang va jigarrang koshin bilan qoplangan. Yog‘och o‘ymakorligida 

ishlangan eshigiga islimiy naqsh tushirilgan. Katta xonaning ichki gumbaz osti bag‘ali 

qalqonsimon, 16 qirrali, 4 burchagi toquravoqli, ganchkori murqarnaslar bilan 

bezatilgan. Xona o‘rtasidagi sag‘ana o‘ziga xos milliy uslubda ishlangan. Bu keyinchalik 

Xorazm me’moriy yodgorliklarida namuna sifatida keng qo‘llanilgan. N.K.m.da Xorazm 

me’morligida musavvir va koshinpazlar tomonidan erishilgan barcha yutukdar namoyon 

bo‘lgan. 


